Publication: Magyar Közlöny
Issue: MK-2008-4 (Year: 2008, Number: 4)
Era: 2004-2010
Section: 2007. évi CVI. törvény és az állami vagyonnal való gazdálkodásról szóló 254/2007. (X. 4.) kormányrendelet vonatkozó
Paragraph Index: 828

1. A 2008. január 1-jétõl hatályos garantált illetményszintek eléréséhez szükséges illetménynövelések teljes összegének, de legalább a két közalkalmazotti illetménytábla, a közalkalmazotti pótlékalap, valamint a köztisztviselõi illetményalap-növekedés 60%-ának a finanszírozása – a felsõoktatás kivételével – a teljes költségvetési intézményrendszerben központi költségvetési forrásból történik. A központi költségvetési körben (beleértve a központi költségvetési szervként mûködõ, OEP által finanszírozott intézményeket) a finanszírozás forrása a költségvetés céltartaléka. A helyi önkormányzati körben (beleértve a helyi önkormányzatok által fenntartott, OEP által finanszírozott körbe tartozó intézményeket) egy erre a célra, a helyi önkormányzatok támogatásait tartalmazó fejezetben elkülönített központosított elõirányzatból történik a finanszírozás. Ahol a legalább középfokú képesítést igénylõ munkakörben dolgozók garantált bérminimuma magasabb az illetményrendszerekben meghatározott bértételeknél, ott az illetményrendszerekben meghatározott bértételek helyett a garantált bérminimumokat kell figyelembe venni. A felsõoktatásban a két közalkalmazotti illetménytábla és a pótlékalap növelésének fedezetét az ágazat finanszírozásának általános növekménye képezi.

Source: https://magyarkozlony.hu/hivatalos-lapok/3e28418f5be32f4c8b73a00cca4db865081cad62/dokumentumok/0a099449819e8461c75fb4dfa7d245f693cc0f4b/letoltes